《正己亥冬客杭有客持毛袜去久不见还因戏赋以自解》
明代·袁华

领军家有一屋鞋，东郭先生双破履。我家旧物值偷儿，赤脚端破玉川婢。

革靴骨立寒无藉，风霜冻皴皮肉死。线材寸短无所长，浮世荣名轻弊屣。

鹅毛缝罽将奚施，龟背刮毛徒尔为。系带难令释之结，啮雪可怜苏武饥。

松窗朴渥久不至，褚衾暖瓶空自随。北来毡根破瓠肥，氄毛蒙茸光陆离。

金刀细剪雪花落，成毡足可供驱驰。人生能著几两屐，畏涂巉岩半榛棘。

何似山东李谪仙，酒酣云卧游八极。

作者简介：苏州府昆山人，字子英。工诗，长于乐府。洪武初为苏州府学训导。有《可传集》、《耕学斋诗集》。